
ZAPISNIK
s 36. sjednice Vijeća Mjesnog odbora Vidovec
održane u ČETVRTAK, 23. svibnja 2024. u 19,00 sati
u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar


Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 35. sjednice Vijeća održane utorak, 25. travnja 2024. u 19,00 sati na temelju glasanja većine prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 36. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Tekuća problematika 
2. Pitanja, prijedlozi i obavijesti

Ad. 1.	Tekuća problematika

Predsjednik izvještava kako za sada ne postoje aktivnosti vezane uz niti jednu akciju na području MO Vidovec. U lipnju je najavljena  izgradnja kanalizacijske mreže.
U raspravi sudjeluju svi vijećnici te se konstatira da je realizacija traženih akcija izuzetno slaba. Uglavnom su se realizirali zaostaci od prošlih godina, dok se nove akcije uopće ne naziru u skoro vrijeme.
Slijedom navedenog, Vijeće traži očitovanje mjerodavnih uz nerealizaciju traženih akcija.

Tražena je izgradnja javne rasvjete od ulice Motiki prema Šuškovići. Za spomenuto je potrebno ishoditi suglasnosti, čeka se rješenje.

Za sada nema naznaka realizacije Malih komunalnih akcija.
Prijavljena su oštećenja kolnika nastalih kod zadnjeg nevremena 22.05.2024..
 


Ad. 2.	Pitanja, prijedlozi i obavijesti

U više navrata je traženo postavljanje poklopaca na šahtu kod trafostanice ispred PŠ Vidovec te uređenje površine oko same trafostanice. Nedostatak poklopca izaziva potencijalnu opasnost za djecu koja se igraju u tom dijelu jer se tamo nalazi dječje igralište. Prije izgradnje trafostanice  na tom dijelu nalazio se travnjak. Nakon izgradnje trafostanice oko nje je rasuti tucanik kroz koji danas raste korov, a isti se kod većih kiša ispire na cestu.
Traži se hitno rješavanje situacije oko trafostanice odnosno dobava i ugradnja poklopca kanalizacije i uređenje površine oko trafostanice.
 

Sjednica završava u 19:40 sati.

KLASA: 024-08/24-003/1018
URBROJ: 251-13-11-2/003-24-2
Zagreb, 23. svibnja 2024.


Zapisnik obradila: Mirela Gašpert Bertić



Zapisnik sastavio:
   Josip Huzanić, v.r.    
Predsjednik MO Vidovec: 
                                                                                                   Božidar Jambrešić, v.r.

